CELEX: 62018CN0713
Language: hr
Date: 2018-11-14 00:00:00
Title: predmet C-713/18: Zahtjev za prethodnu odluku koji je 14. studenoga 2018. uputio Landesverwaltungsgericht Steiermark (Austrija) — ZR, BS, AR

1.4.2019   
            
            
               HR
            
            
               Službeni list Europske unije
            
            
               C 122/4
            
         
      Zahtjev za prethodnu odluku koji je 14. studenoga 2018. uputio Landesverwaltungsgericht Steiermark (Austrija) — ZR, BS, AR
      (predmet C-713/18)
      (2019/C 122/05)
      Jezik postupka: njemački
      
         Sud koji je uputio zahtjev
      
      Landesverwaltungsgericht Steiermark
      
         Stranke glavnog postupka
      
      
         Žalitelji: ZR, BS i AR
      
         Tuženik: Bezirkshauptmannschaft Hartberg-Fürstenfeld
      
         Intervenijent: Finanzpolizei
      
         Prethodna pitanja
      
      
                  1.
               
               
                  Trebaju li se članak 56. UFEU-a te Direktiva 96/71/EZ Europskog parlamenta i Vijeća od 16. prosinca 1996. o upućivanju radnika u okviru pružanja usluga (1) i Direktiva 2014/67/EU Europskog parlamenta i Vijeća od 15. svibnja 2014. o provedbi Direktive 96/71/EZ (2) tumačiti na način da im se protivi nacionalna odredba kojom su predviđene izrazito visoke novčane kazne, a osobito visoki najniži iznosi novčanih kazni, koje mogu biti izrečene kumulativno za svakog dotičnog radnika, za povrede formalnih obveza u slučaju korištenja prekogranične radne snage, kao što je propust da se stave na raspolaganje isprave o plaći ili propust prijave Središnjem koordinacijskom uredu?
               
            
                  2.
               
               
                  U slučaju negativnog odgovora na prvo pitanje:
                  Trebaju li se članak 56. UFEU-a te Direktiva 96/71/EZ Europskog parlamenta i Vijeća od 16. prosinca 1996. o upućivanju radnika u okviru pružanja usluga i Direktiva 2014/67/EU Europskog parlamenta i Vijeća od 15. svibnja 2014. o provedbi Direktive 96/71/EZ tumačiti na način da im se protivi izricanje kumulativnih novčanih kazni bez apsolutnog najvišeg iznosa za povrede formalnih obveza u slučaju korištenja prekogranične radne snage?
               
            
         (1)  SL 1997., L 18, str. 1. (SL, posebno izdanje na hrvatskom jeziku, poglavlje 5., svezak 5., str. 127.)
      
         (2)  SL 2014., L 159, str. 11.